
(ఆంధ్రజ్యోతి క్రీడా విభాగం)హర్మన్ప్రీత్ కౌర్.. ఇప్పుడు భారత్లో మార్మోగుతున్న పేరిది..! ఒకే ఒక ఇన్నింగ్స్.. అది కూడా మహిళా క్రికెట్లో ఎదురులేని ఆసీస్పై.. అలాఇలా ఆడిందా ఈ పంజాబ్ అమ్మాయి..! అచ్చం తన ఆరాధ్య క్రికెటర్ వీరేంద్ర సెహ్వాగ్ను తలపించేలా బాదేసింది..! ‘బంతిని చూడు, షాట్ కొట్టు’ అన్న వీరూ శైలిలో చెలరేగిపోయింది. హర్మన్ విధ్వంసం చూసిన తర్వాత మ్యాచ్ పూర్తి ఓవర్లు సాగివుంటే అలవోకగా డబుల్ సెంచరీ సాధించేదే కదా అనిపించింది..! మొత్తంగా వరల్డ్కప్ సెమీస్లో సునామీలాంటి ఇన్నింగ్స్ (115 బంతుల్లో 20 ఫోర్లు, ఏడు సిక్సర్లతో 171 నాటౌట్) ఆమెకు స్టార్ క్రికెటర్ స్టేటస్ను తెచ్చిపెట్టింది..!హర్మన్ప్రీత్ కౌర్ది పంజాబ్లోని మోగా జిల్లా దునేకా అనే గ్రామం. తండ్రి హర్మందర్ భుల్లార్ ఓ ప్లీడర్ గుమస్తా. ఆయనకు క్రికెట్ అంటే వల్లమానిన అభిమానం. క్లబ్స్థాయి క్రికెటర్ కూడా. అందుకే ఆయన తన పిల్లలను క్రీడలవైపు ప్రోత్సహించాడు. 1989, మార్చి 8న తొలిబిడ్డ హర్మన్ప్రీత్ పుట్టినప్పుడు ఆయన ఓ టీషర్ట్ తీసుకొచ్చాడు. ఆ టీషర్ట్పై యాదృచ్ఛికం గా ‘గుడ్ బ్యాట్స్మన్’ అని ఉందట. గురువారంనాడు ఆసీస్తో సెమీఫైనల్లో ఆమె విధ్వంసకర ఇన్నింగ్స్ చూసి ఉబ్బితబ్బిబ్బైన హర్మన్ప్రీత్ కుటుంబం ఈ సందర్భంగా నాటి టీషర్ట్పై అక్షరాలను జ్ఞాపకం చేసుకుంది.30 కిలోమీటర్ల ప్రయాణం..: హర్మన్ప్రీత్ తండ్రి క్లబ్ క్రికెటర్ కావడంతో ఆమె అడుగులు క్రికెట్ మైదానం దిశగా పడ్డాయి. హర్మందర్ తన కూతురిని ఇంటి ఎదురుగా ఉన్న గురునానక్ స్టేడియానికి క్రికెట్ ఆడేందుకు తీసుకెళ్లేవాడు. అక్కడ ఆమె స్థానిక బాలురతో కలిసి క్రికెట్ ఆడేది. ఇక క్రికెట్ కోచ్ కమల్దీష్ సింగ్ను కలవడం హర్మన్ జీవితాన్ని మలుపు తిప్పింది. ఆయన సలహాతో హర్మన్.. తారాపూర్ గ్రామంలోని జ్ఞాన్జ్యోతి స్కూల్ ఆఫ్ అకాడ మీలో చేరింది. జ్ఞాన్జ్యోతి స్కూల్లో చదివే సమయంలో రోజూ ప్రయాణించి కమల్దీష్ వద్ద శిక్షణ పొందింది. అక్కడ తన క్రికెట్ నైపుణ్యానికి మెరుగులు దిద్దుకున్న హర్మన్.. తర్వాత కొద్దికాలానికే మోగా జిల్లా, పంజాబ్ జూనియర్ జట్లలో చోటు సంపాదించింది. పాటియాలాలో జరిగిన ఓ మ్యాచ్లో హర్మన్ప్రీత్ కొట్టిన బంతి స్టేడియం పక్కనేఉన్న ఓ ఇంటి అద్దాలను పగలగొట్టింది. అయితే ఆ ఇంటి యజమానికి వచ్చి గొడవ చేయకుండా.. ఆ షాట్ను కొట్టిన హర్మన్ను అభి నందించాడు.చాలెంజర్ ట్రోఫీతో వెలుగులోకి..: 2009 చాలెంజర్ ట్రోఫీలో మెరుపులతో టీ20 ప్రపంచకప్ టీమిండియాలో చోటు దక్కించుకోవడం ద్వారా హర్మన్ వెలుగులోకి వచ్చింది. అయితే ఆ ప్రపంచకప్లో రెండు ఇన్నింగ్స్ల్లో ఎనిమిది పరుగులే చేసినా.. 2013లో ఇంగ్లండ్పై చేసిన సెంచరీతో భారత జట్టులో హర్మన్ తన స్థానం సుస్థిరం చేసుకుంది.బిగ్ హిట్టర్..: గురువారంనాటి మ్యాచ్కు ముందు కోచ్ కమల్దీష్ సింగ్ కొడుకు, కోచ్కూడా అయిన యద్విందర్ సింగ్ సోథీతో హర్మన్ప్రీత్ మాట్లాడింది. ‘ఆస్ర్టేలియాపై ఆడడమంటే ఆమెకెంతో ఇష్టం. రెండ్రోజుల క్రితం ఆమెతో మాట్లాడినప్పుడు సిడ్నీ థండర్స్కు హర్మన్ ఆడిన తీరును గుర్తుచేశా. తొలిసారి ఆస్ర్టేలియాలో ఆమె ప్రపంచకప్ ఆడినప్పుడు హర్మన్ కొట్టిన ఓ సిక్సర్ 110 మీటర్ల దూరం వెళ్లింది. దాంతో ఆమె బ్యాటు అదనపు బరువు ఉందేమోనని అనుమానించి దానిని స్కాన్ చేశారని ఆమె తెలిపింది.స్వస్థలంలో సంబరాలు: హర్మన్ప్రీత్ అద్భుత ఆటతీరుతో ఆమె స్వస్థలం మోగా యావత్తు పులకించింది. గురువారం రాత్రినుంచే ఆమె ఇంటికి బంధువులు, స్నేహితులు, స్థానికులు వెల్లువెత్తారు. ఆమె కుటుంబ సభ్యులను అభినందనలతో ముంచెత్తారు. పంజాబీ ‘ధోల్’ వాయిద్యాలతో, నృత్యాలతో ఆమె ఇంటి పరిసరాల్లో పండుగ వాతావరణం నెలకొంది. వచ్చిన వారందరికీ స్వీట్లు పంచుతూ హర్మన్ కుటుంబం తమ సంతోషాన్ని పంచుకుంది.వీరూ బాదుడు.. కోహ్లీ దూకుడు..: ‘చిన్ననాటి నుంచే హారి (ముద్దుపేరు) బాలురతో కలిసి క్రికెట్ ఆడేది. హర్మన్ పరుగుల దాహం ఎప్పటికీ తీరేదికాదు. ఈ తాజా ఇన్నింగ్స్ దానిని నిరూపించింది’ అని హర్మన్ప్రీత్ సోదరి హేమ్జీత్ తెలిపింది. ‘ఆమె ఎప్పుడూ ఆశావహ దృక్పథంతో ఉంటుంది. మైదానంలో ఎప్పుడూ కోహ్లీలా దూకుడుగా ఉంటుంది. అయితే మైదానం వెలుపల మాత్రం ఆమె పూర్తిగా కామ్. ఇక క్రికెట్ ఆడే తొలినాళ్లనుంచీ సెహ్వాగ్ ఆమె ఆరాధ్య దైవం. అందుకే ఆమె బ్యాటింగ్ సెహ్వాగ్ శైలిని పోలి ఉంటుంద’ని వివరించింది.కప్ తెస్తానని వాగ్దానం: ప్రపంచకప్ తెస్తానని కూతురు వాగ్దానం చేసిందని హర్మందర్సింగ్ చెప్పాడు. ఆమె ఫీట్తో తామంతా ఎంతో గర్విస్తున్నామని తెలిపాడు. అంతేకాదు వరల్డ్కప్లో సెంచరీ సాధిస్తానని ఆత్మవిశ్వాసం ప్రకటించిందన్నాడు. దేశానికి గర్వకారణం: తన ఇన్నింగ్స్తో తమతోపాటు దేశానికీ తమ కూతురు గర్వ కారణంగా నిలిచిందని హర్మన్ప్రీత్ తల్లి సత్విందర్ కౌర్ చెప్పింది.

(aandhrajyoti creeda vibhagam)harmanpreet cour.. ippudu bhaaratlo maarmogutunna peridi..! oke oka innings.. adhi kuudaa mahila cricketlo eduruleni aaseespai.. alaila aadinda ee panjab ammai..! acham tana aaraadhya cricketer veerendra sehwagnu talapinchela badesindi..! ‘bantini chudu, shat kottu’ anna veeroo saililo chelaregipoyindi. harman vidhvamsam chusina tarvaata match puurti ovarlu sagivunte alavokagaa dabul senchary saadhinchede kada anipinchindi..! mottamgaa varaldkap semislo sunamilanti innings (115 bantullo 20 forlu, edu siksarlatho 171 natout) aameku star cricketer staetasnu tecchipettindi..!harmanpreet kaurdi panjaabloni moga jilla duneka ane graamam. tandri harmander bhullar oo pleeder gumasta. aayanaku cricket ante vallamaanina abhimanam. clubsthaayi cricketer kuudaa. anduke aayana tana pillalanu kreedalavaipu prothsahinchaadu. 1989, marchi 8na tolibidda harmanpreet puttinappudu aayana oo teashert teesukochaadu. aa teashertpy yaadrucchikam gaa ‘gud batsman’ ani undata. guruvaaramnaadu aaseesto semeefinallo aame vidhvamsakara innings chusi ubbitabbibbaina harmanpreet kutumbam ee sandarbhamgaa naati teashertpy aksharaalanu ghnaapakam chesukundi.30 kilometerla prayaanam..: harmanpreet tandri club cricketer kaavadamtho aame adugulu cricket maidanam disagaa paddai. harmander tana koothurini inti edurugaa unna gurunanak stadianiki cricket aadenduku teesukellevaadu. akkada aame sthaanika baaluratho kalisi cricket aadedi. ika cricket koch kamaldish singnu kalavadam harman jeevitaanni malupu tippindi. aayana salahaato harman.. tarapur graamamlooni ghnaanjyothi scool af akaada meelo cherindi. ghnaanjyothi schoollo chadive samayamlo roojoo prayaaninchi kamaldish vadda sikshana pondindi. akkada tana cricket naipunyaaniki merugulu diddukunna harman.. tarvaata koddikaalaanike moga jilla, panjab joonier jatlalo chotu sampaadinchindi. patialalo jarigina oo matchlo harmanpreet kottina banti stadium pakkaneunna oo inti addaalanu pagalagottindi. ayithe aa inti yajamaniki vachi godava cheyakunda.. aa shatnu kottina harmannu abhi nandinchaadu.chalenjar tropheetho veluguloki..: 2009 chalenjar trophylo merupulatho t20 prapanchakap teamindialo chotu dakkinchukovadam dwara harman veluguloki vachindi. ayithe aa prapanchakaplo rendu inningsllo enimidi parugule chesina.. 2013loo inglandpy chesina senchareetho bhaarata jattulo harman tana sthaanam susthiram chesukundi.big hitter..: guruvaaramnaati myachku mundu koch kamaldish sing koduku, kochkuda ayina yadvinder sing sotheetho harmanpreet matladindi. ‘ausrtaliapy aadadamante aamekentho ishtam. rendrojula kritam aametho matladinappudu sidney thundersku harman aadina teerunu gurtuchesa. tolisari ausrtalialo aame prapanchakap aadinappudu harman kottina oo sixer 110 meaterla dooram vellindi. daamto aame byaatu adanapu baruvu undemonani anumaaninchi daanini scon chesarani aame telipindi.swasthalamlo sambaraalu: harmanpreet adbhuta aatatiirutoe aame swasthalam moga yaavattu pulakinchindi. guruvaram raatrinunche aame intiki bandhuvulu, snehitulu, sthaanikulu velluvettaaru. aame kutumba sabhyulanu abhinandanalatho munchettaaru. panjabi ‘dhol’ vaayidyaalato, nrutyaalatoe aame inti parisaraallo panduga vaataavaranam nelakondi. vachina vaarandarikee sweetlu panchutuu harman kutumbam tama santoshaanni panchukundi.veeroo baadudu.. kohli dookudu..: ‘chinnanati nunche haari (mudduperu) baaluratho kalisi cricket aadedi. harman parugula daaham eppatiki teeredikaadu. ee taja innings daanini niroopinchindi’ ani harmanpreet sodari hamejeet telipindi. ‘aame eppuduu aasaavaha drukpathamtho untundi. maidaanamlo eppuduu kohlila dookudugaa untundi. ayithe maidanam velupala maatram aame puurtigaa kaam. ika cricket audae tolinaallanunchii sehwag aame aaraadhya daivam. anduke aame batting sehwag sailini poli untunda’ni vivarinchindi.kap testaanani vaagdaanam: prapanchakap testaanani koothuru vaagdaanam chesindani harmandersing cheppaadu. aame feetto tamanta entho garvistunnamani telipaadu. antekaadu varaldkaplo senchary saadhistaanani aatmaviswasam prakatinchindannaadu. deshaniki garvakaaranam: tana inningsto tamatopaatu deshaanikee tama koothuru garva kaaranamgaa nilichindani harmanpreet talli satvinder cour cheppindi.